**Ce e Iubirea Divină?**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce e Iubirea Divină?

Ce e Iubirea? - Este un dar

Din partea Tatălui Ceresc,

Ce El l-a dat sus pe Calvar

Instaurând prea sfântul har

Pentru tot neamul omenesc.

E-acea de veacuri, împlinire,

Prezisă prin Cuvântul Sfânt,

De-a-ncepe noua orânduire

Prin planul sfânt de mântuire

Precum în cer, şi pe pământ.

Iubirea aceasta e ,,Sămânţa”

Ce-a fost promisă-n Paradis,

Purtând la baza ei credinţa

Pentru-a-mplini făgăduinţa

Celui mai scump şi dulce vis!

Şi când la a vremii-mplinire

Prin Duhul Sfânt S-a întrupat,

Iubirea în loc de preamărire

Pentru-a ne-aduce mântuire

Păcatul lumii-ntregi L-a luat.

Prin jertfa-I cea ispăşitoare

Isus Iubirea, a suportat greu,

Păcatul lumii, ce-n grandoare

Pentru cerească Sa salvare

Şi-a atins culmea-n apogeu.

Căci pentru-ntreaga veşnicie

Iubirea,... va poseda semne

Din cea mai cruntă bătălie -

Spre slava sfântă-n măreţie

Ce I-au rămas pururi eterne.

Şi mâini şi frunte, şi picioare,

Şi coasta care-a fost împunsă,

Sunt mărturii din lupta mare

Prin Jertfa răscumpărătoare

Ce la Calvar a fost străpunsă.

Şi-astfel, prin toată veşnicia

Ea lumilor în etern va spune,

Că-n cruce-a-nvins apostazia

C-ascunsă-n semne, stă tăria,

Ce nu s-o pierde, şi n-apune.

Flavius Laurian Duverna

10 august 2011